निगम ठेकेदार ही कर रहे बिजली चोरी
आरएपीडीआरपीके तहत शहर में भूमिगत सर्विस लाइन कार्य में बिजली चोरी की जा रही है। ठेकेदार के श्रमिकों द्वारा सर्विस लाइन के लिए ड्रिल मशीन से खुदाई की जा रही है। जिसमें वितरण बॉक्स में सीधे तार जोड़कर बिजली चोरी की जा रही है। बिजली निगम द्वारा बिजली चोरी के खिलाफ अभियान चलाया जा रहा है, लेकिन इस कार्य में धड़ल्ले से बिजली चोरी हो रही है।
शहर में 11 केवी ट्रांसफार्मर से वितरण बॉक्स तक एलटी केबल भूमिगत हो चुकी है। अब वितरण बॉक्स से मीटर तक सर्विस लाइन को भूमिगत किया जा रहा है। इसमें ठेकेदार द्वारा ड्रिल मशीन से काम किया जा रहा है। श्रमिकों द्वारा वितरण बॉक्स में सीधे तार जोड़कर बिजली चोरी की जा रही है। इससे रोजाना सैकड़ों यूनिट बिजली चोरी हो रही है। अधिकारियों को इसकी जानकारी होने के बावजूद कार्रवाई नहीं की जा रही है।
सर्विसलाइन की गहराई भी कम
शहरमें भूमिगत सर्विस लाइन की गहराई भी कम है। ड्रिल मशीन से मात्र छह इंच गहराई पर केबल डाली जा रही है। जबकि केबल कम से कम डेढ़ फुट गहरी डालनी चाहिए। कई जगह केबल जमीन पर दिख रही है। पूर्व में भी केबल बाहर दिखने पर लोगों ने विरोध किया था, लेकिन इस ओर ध्यान नहीं दिया जा रहा है। सड़क पर केबल निकलने से घासमंडी में वाहनों से केबल कट गई थी। जिससे फाल्ट के कारण लोग बाल-बाल बचे थे। लोगों के जीवन पर करंट का खतरा मंडराने के बावजूद अधिकारी अनदेखी कर रहे हैं। जिससे कभी भी बड़ा हादसा हो सकता है।
नोटिसदिया जाएगा
बिजलीनिगम के एईएन डी. के. गर्ग का कहना है कि सर्विस लाइन भूमिगत कार्य मजदूरों से कराना था। मशीन के लिए वितरण बॉक्स से सीधे बिजली चोरी करना गलत है। इस मामले में ठेकेदार को नोटिस दिया जाएगा।
दौसा. अंडरग्राउंड बिजली लाइन के लिए खुदाई के लिए पैनल बॉक्स से बिजली चोरी को लगाया आंकड़ा।
दौसा. स्टेशन रोडपर अंडर ग्राउंड बिजली लाइन के लिए खुदाई करते ठेकेदार के श्रमिक।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva